CELEX: 32013R0183
Language: da
Date: 2013-03-04 00:00:00
Title: Kommissionens forordning (EU) nr. 183/2013 af 4. marts 2013 om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard 1  EØS-relevant tekst

5.3.2013   
            
            
               DA
            
            
               Den Europæiske Unions Tidende
            
            
               L 61/6
            
         KOMMISSIONENS FORORDNING (EU) Nr. 183/2013
   af 4. marts 2013
   om ændring af forordning (EF) nr. 1126/2008 om vedtagelse af visse internationale regnskabsstandarder i overensstemmelse med Europa-Parlamentets og Rådets forordning (EF) nr. 1606/2002 for så vidt angår International Financial Reporting Standard 1
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1606/2002 af 19. juli 2002 om anvendelse af internationale regnskabsstandarder (1), særlig artikel 3, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1126/2008 (2) blev der vedtaget visse internationale standarder og fortolkninger, der eksisterede pr. 15. oktober 2008.
            
         
               (2)
            
            
               Den 13. marts 2012 offentliggjorde International Accounting Standards Board ændringer til International Financial Reporting Standard (IFRS) 1 Førstegangsanvendelse af International Financial Reporting Standards – Offentlige lån (herefter benævnt "ændringer til IFRS 1"). Ændringerne til IFRS 1 vedrører offentlige lån modtaget til en rentesats, der ligger under markedsrenten, og målet er at give førstegangsanvendere af IFRS en undtagelse fra den fulde anvendelse med tilbagevirkende kraft for overgangen til IFRS. Ændringerne til IFRS 1 indfører en undtagelse fra anvendelsen med tilbagevirkende kraft af de IFRS-regler, der foreskriver, at førstegangsanvendere skal anvende kravene i IAS 39 Finansielle instrumenter: Indregning og måling og IAS 20 Regnskabsmæssig behandling af offentlige tilskud og oplysning om andre former for offentlig støtte fremadrettet på offentlige lån, der eksisterer på datoen for overgang til IFRS.
            
         
               (3)
            
            
               Med denne forordning godkendes ændringerne til IFRS 1. Denne standard indeholder et antal henvisninger til IFRS 9, der endnu ikke kan anvendes, eftersom IFRS 9 endnu ikke er blevet vedtaget af Unionen. Derfor bør enhver henvisning til IFRS 9, der forekommer i bilaget til denne forordning, læses som en henvisning til IAS 39 Finansielle instrumenter: Indregning og måling.
            
         
               (4)
            
            
               Høringen af Den Tekniske Ekspertgruppe (TEG) under European Financial Reporting Advisory Group (EFRAG) bekræfter, at ændringerne til IFRS 1 opfylder de tekniske kriterier for vedtagelse som omhandlet i artikel 3, stk. 2, i forordning (EF) nr. 1606/2002.
            
         
               (5)
            
            
               Forordning (EF) nr. 1126/2008 bør derfor ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med Regnskabskontroludvalgets udtalelse —
            
         VEDTAGET DENNE FORORDNING:
   Artikel 1
   1.   I bilaget til forordning (EF) nr. 1126/2008 ændres International Financial Reporting Standard (IFRS) 1 Førstegangsanvendelse af International Financial Reporting Standard som anført i bilaget til denne forordning.
   2.   Enhver henvisning til IFRS 9, der forekommer i bilaget til denne forordning, læses som en henvisning til IAS 39 Finansielle instrumenter: Indregning og måling.
   Artikel 2
   Virksomhederne anvender ændringerne, der er omhandlet i artikel 1, stk. 1, senest fra den første dag i det førstkommende regnskabsår, der begynder den 1. januar 2013 eller derefter.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 4. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 243 af 11.9.2002, s. 1.
   
      (2)  EUT L 320 af 29.11.2008, s. 1.
   
      BILAG
      
         INTERNATIONALE REGNSKABSSTANDARDER
      
      
                  
                     IFRS 1
                  
               
               
                  
                     IFRS 1 Førstegangsanvendelse af internationale regnskabsstandarder – Offentlige lån
                     
                  
               
            "Kopiering tilladt inden for Det Europæiske Økonomiske Samarbejdsområde. Alle eksisterende rettigheder forbeholdes uden for EØS med undtagelse af retten til at kopiere til personlig brug eller anden form for "fair dealing". Yderligere oplysninger fås hos IASB på adressen www.iasb.org".
      
         Ændringer til IFRS 1 Førstegangsanvendelse af IFRS
         
      
      
         
            Offentlige lån
         
      
      Afsnit 39N og 39O tilføjes, og afsnit B1 ændres.
      
                  39N
               
               
                  Med Offentlige lån (ændringer til IFRS 1), der blev udsendt i marts 2012, blev der tilføjet afsnit B1(f), B10, B11 og B12. Virksomhederne skal anvende disse afsnit på regnskabsår, der begynder 1. januar 2013 eller derefter. Det er tilladt at anvende dem tidligere.
               
            
                  39O
               
               
                  Afsnit B10 og B11 henviser til IFRS 9. Hvis en virksomhed anvender denne IFRS, men endnu ikke anvender IFRS 9, læses henvisningerne i afsnit B10 og B11 til IFRS 9 som henvisninger til IAS 39 Finansielle instrumenter: Indregning og måling.
               
            
                  B1
               
               
                  En virksomhed skal anvende følgende undtagelser:
                  
                              (a)
                           
                           
                              ophør af indregning af finansielle aktiver og finansielle forpligtelser (afsnit B2 og B3)
                           
                        
                              (b)
                           
                           
                              regnskabsmæssig sikring (afsnit B4-B6)
                           
                        
                              (c)
                           
                           
                              minoritetsinteresser (afsnit B7)
                           
                        
                              (d)
                           
                           
                              klassifikation og måling af finansielle aktiver (afsnit B8)
                           
                        
                              (e)
                           
                           
                              indbyggede afledte instrumenter
                           
                        
                              (f)
                           
                           
                              offentlige lån (afsnit B10-B12).
                           
                        
            Efter afsnit B9 indsættes en overskrift og afsnit B10-B12.
      
         Offentlige lån
      
      
                  B10
               
               
                  En virksomhed, som anvender IFRS for første gang, skal klassificere alle offentlige lån, der modtages som en finansiel forpligtelse eller et egenkapitalinstrument, i overensstemmelse med IAS 32 Finansielle instrumenter: Præsentation. Bortset fra det i afsnit B11 tilladte skal en virksomhed, som anvender IFRS for første gang, anvende kravene i IFRS 9 Finansielle instrumenter og IAS 20 Regnskabsmæssig behandling af offentlige tilskud og oplysning om andre former for offentlig støtte fremadrettet på offentlige lån, der eksisterer på datoen for overgang til IFRS, og må ikke indregne fordelen ved et offentligt lån, som ydes til en rentesats, der er under markedsrenten, som et offentligt tilskud. Det betyder, at hvis en virksomhed, som anvender IFRS for første gang, i henhold til sine tidligere regnskabsprincipper ikke indregnede og målte et offentligt lån ydet til en rentesats, der lå under markedsrenten, på et grundlag, der er i overensstemmelse med kravene i IFRS, skal virksomheden anvende lånets regnskabsmæssige værdi i henhold til sine tidligere regnskabsprincipper på datoen for overgang til IFRS som den regnskabsmæssige værdi af lånet i IFRS-åbningsopgørelsen af finansiel stilling. En virksomhed skal anvende IFRS 9 på målingen af sådanne lån efter overgangen til IFRS.
               
            
                  B11
               
               
                  Uanset afsnit B10 må en virksomhed anvende kravene i IFRS 9 og IAS 20 bagudrettet på offentlige lån, der stammer fra før datoen for overgangen til IFRS, forudsat at de fornødne oplysninger blev indhentet på tidspunktet for den oprindelige regnskabsmæssige behandling af lånet.
               
            
                  B12
               
               
                  Kravene og vejledningen i afsnit B10 og B11 udelukker ikke, at en virksomhed kan anvende de i afsnit D19-D19D beskrevne undtagelser angående klassifikationen af tidligere indregnede finansielle instrumenter til dagsværdi i totalindkomstopgørelsen.